เคยกินยาคุมแบบ28เม็ดมาก่อนค่ะ หยุดกินไปประมาณ2-3เดือน แล้วจะกลับมากินอีกต้องรอให้เป็นประจำเดือนก่อนไหมค่ะ หรือกินได้เลย
สวัสดีค่ะ การเริ่มกินยาคุมแบบแผงรายเดือนนั้นควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ค่ะ และควรกินอย่างต่อเนื่องสม่ำเสมอ กินในเวลาใกล้เคียงกัน คลาดเคลื่อนวันละไม่เกิน 3 ชั่วโมงผลข้างเคียงของยาคุมนั้นขึ้นอยู่กับยี่ห้อและปริมาณฮอร์โมนในยาคุมชนิดนั้นๆสามารถเลือกได้ตามความเหมาะสม สังเกตอาการถ้ารับประทานยาคุมแล้ว ประจำเดือนไม่มาหรือมีเลือดออกกระปริดกระปรอยจากช่องคลอด ควรไปพบแพทย์